આ મામલે જસ્ટીસ લોઢાએ કહ્યુ કે આ થવાનું જ હતુ અને થયુ. અમે સુપ્રિમ કોર્ટમાં આ પહેલા 3 રિપોર્ટ જમા ક્રાવ્યા હતા પરંતુ હજુ સુધી તેનું પાલન થયુ નહિ. સુપ્રિમ કોર્ટે તેમના ચૂકાદામાં જણાવ્યુ કે બીસીસીઆઇ અને રાજ્યોના બોર્ડના અધિકારી તેમના આદેશનું પાલન કરવામાં નિષ્ફળ રહ્યા છે. તેમણે કહ્યુ કે જ્યારે સુપ્રિમ કોર્ટે 18 જુલાઇએ પોતાના આદેશમાં સમિતિની ભલામણોનો સ્વીકાર કરી લીધો તો બીસીસીઆઇએ પણ આ ભલામણોને લાગૂ કરવી જોઇતી હતી. જસ્ટીસ લોઢાએ કહ્યુ કે દરેક જણાએ એ સારી રીતે સમજી લેવુ જોઇએ કે એકવાર સુપ્રિમ કોર્ટે આદેશ આપી દીધો તો બધાએ તે આદેશનું પાલન કરવુ જોઇએ.